De to nordjyske borgmestre reagerer på statsministerens udmelding om, at statskassen bugner af penge, og regeringen ser muligheder for skattelettelser. Det er dårlig timing, for det er slet ikke en virkelighed med økonomisk overskud, som hverken Frederikshavn eller Hjørring kommune befinder sig i ifølge borgmestrene. For der mangler penge i kommunekasserne her og nu for at kunne give borgerne velfærd, kommunal service og hjælp, lyder det nu også fra Venstre-borgmesteren i Hjørring, Søren Smalbro. -	Det er skidt, når det bugner med penge i statskassen, at vi ude i kommunerne så kun kan tilbyde et dårligt serviceniveau, som i sidste ende betyder dårlig livsværdi for mange af de borgere, der har brug for kommunal hjælp, siger Søren Smalbro. Han og det øvrige byråd i Hjørring Kommune er netop gået i gang med at kigge på budgettet for næste år,  hvor man aktuelt har søgt 50 millioner kroner fra statens pulje for særligt vanskeligt stillede kommuner for at få regnestykket til at hænge sammen. Hør hvad Birgit S. Hansen siger om sagen her: Birgit S. Hansen kom forleden med et opråb til politikerne på Christiansborg i kølvandet på Mette Frederiksens udmelding om, at statskassen bugner af penge. - Så rækker jeg jo lige hånden i vejret og siger at så kunne det være, at I skulle sende nogle penge ud, så vi ikke konstant skal spare på service og velfærd til børn, ældre, handicappede og psykisk syge, lød det fra Birgit S. Hansen (S).
Hjørrings borgmester Søren Smalbro stemmer nu i med sin borgmester-kollega Birgit Hansens opråb til Christiansborg-politikerne om at sende flere penge ud til kommunerne.